ළමා වියේදී සචින් නිතර පාසල් මිතුරන්ගේ හිරිහැරවලට ලක් විය. තමාට හිරිහැර කළ සිසුන් සමඟ ඔහු ඉඳහිට ගුටිබැටද හුවමාරු කර ගත්තේය. කුඩා කල ටෙනිස් ක්‍රීඩාවට දැඩි කැමැත්තක් දැක් වූ සචින්ගේ වීරයා වූයේ ජෝන් මැකන්රෝ නම් ලෝක පූජිත ටෙනිස් ක්‍රීඩකයාය. තම බාල සොහොයුරා පාසලේදී මුහුණ දෙන හිරිහැරවලින් බේරා ගැනීම සඳහා ඔහුගේ වැඩිමහලු සොහොයුරු අජිත්, 1984දී සචින් ක්‍රිකට් ක්‍රීඩාවට යොමු කිරීමට උත්සාහ කළේය. ඔහු සුප්‍රකට ඉන්දියානු ක්‍රිකට් පුහුණුකරුවකු වූ රාමකාන්ත් අච්රෙකාර් වෙතට තම සොහොයුරා කැඳවාගෙන ගියේ එහෙයිනි. එහෙත් සචින්ට පුහුණුකරුගේ අවධානය දිනා ගැනීමට නොහැකි විය. තම සොහොයුරාට අවස්ථාවක් ලබා දෙන ලෙසට අජිත් කළ ඉල්ලීම ඉවත දැමිය නොහැකි වූ රාමකාන්ත් ඔහුට පුහුණුව ලබා දීමට එකඟ විය. අජිත් සචින්ට වඩා දස වසරකින් වැඩිමහලු වූ අතර සචින්ගේ ක්‍රීඩා ජීවිතයට විශාල බලපෑමක් කළ පවුලේ සාමාජිකයා වූයේ ඔහුය.
ළමා වියේදි නිතර මිතුරන්ගේ හිරිහැරවලට ලක් වුනේ කව්ද?
සචින්